
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0123),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 175, 177, 178 ja 322 artiklan, joiden mukaisesti komissio on antanut ehdotuksen Euroopan parlamentille (C10-0063/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon budjettivaliokunnan talousarvionäkökohtia koskevan arvion,
–	ottaa huomioon Euroopan talous- ja sosiaalikomitean 29. huhtikuuta 2025 antaman lausunnon[footnoteRef:1], [1:  	EUVL C, C/2025/3197, 2.7.2025, ELI: http://data.europa.eu/eli/C/2025/3197/oj.] 

–	ottaa huomioon alueiden komitean 15. toukokuuta 2025 antaman lausunnon[footnoteRef:2], [2:  	EUVL C, C/2025/3474, 16.7.2025, ELI: http://data.europa.eu/eli/C/2025/3474/oj.] 

–	ottaa huomioon asiasta vastaavan valiokunnan työjärjestyksen 75 artiklan 4 kohdan mukaisesti hyväksymän alustavan sopimuksen sekä neuvoston edustajan 23. heinäkuuta 2025 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 60 ja 58 artiklan,
–	ottaa huomioon turvallisuus- ja puolustuspolitiikan valiokunnan lausunnon,
–	ottaa huomioon ympäristön, ilmaston ja elintarvikkeiden turvallisuuden valiokunnan sekä liikenne- ja matkailuvaliokunnan kirjeet,
–	ottaa huomioon aluekehitysvaliokunnan mietinnön (A10-0129/2025),
1.	vahvistaa jäljempänä esitetyn ensimmäisen käsittelyn kannan;
2.	panee merkille tämän päätöslauselman liitteenä olevan komission lausuman, joka julkaistaan Euroopan unionin virallisen lehden C-sarjassa;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.
P10_TC1-COD(2025)0084
Euroopan parlamentin kanta, vahvistettu ensimmäisessä käsittelyssä 10. syyskuuta 2025, Euroopan parlamentin ja neuvoston asetuksen (EU) 2025/… antamiseksi asetusten (EU) 2021/1058 ja (EU) 2021/1056 muuttamisesta väliarvioinnin yhteydessä strategisiin haasteisiin vastaamiseksi toteutettavien erityistoimenpiteiden osalta
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2025/1914.)



LAINSÄÄDÄNTÖPÄÄTÖSLAUSELMAN LIITE
Komission lausuma oikeusvaltioperiaatteen kunnioittamisesta asetuksen (EU) 2025/1914[footnoteRef:3] hyväksymisen yhteydessä [3: 	EUVL L, 2025/1914, 19.9.2025, ELI: http://data.europa.eu/eli/reg/2025/1914/oj.] 

Komissio korostaa, että oikeusvaltioperiaatteen ja perusoikeuksien kunnioittaminen on äärimmäisen tärkeää Euroopan unionille. Komissio ymmärtää lainsäätäjien aikomuksen varmistaa unionin talousarvion suojaaminen komission ehdotukseen tehtävillä muutoksilla. Komissio on edelleen sitoutunut varmistamaan, että oikeusvaltioperiaatetta noudatetaan rahastojen täytäntöönpanossa, ja se arvioi kaikki ohjelmien muuttamista koskevat pyynnöt yhteisiä säännöksiä koskevan asetuksen, oikeusvaltioperiaatetta koskevasta ehdollisuudesta annetun asetuksen ja väliarvioinnista annetun asetuksen säännösten mukaisesti.

